Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 824/12/4401	Komárno, 14.5.2013
EEČ : 2-30-95-2013

U Z N E S E N I E

Trestná vec:	obvinená XXXXX 
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov.

Rozhodol: 	prokurátorka Okresnej prokuratúry Komárno
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Dňa 27. decembra 2012 v čase o 19.30 hod. po ceste č. XXXXX v smere od obce XXXXX viedla osobné motorové vozidlo značky VW Golf, EČ: XXXXX pričom po prejdení miernej ľavotočivej zákruty v dôsledku neprimeranej jazdy, s pravými kolesami zišla mimo vozovku na krajnicu, pričom po vrátení sa na vozovku prešla do protismeru, kde sa čelne zrazila s oproti prichádzajúcim vodičom osobného motorového vozidla zn. BMW, EČ: XXXXX, ktoré riadil XXXXX, nar. XXXXX tento v dôsledku zrážky utrpel zlomeninu oboch kostí predlaktia s dobou liečenia a práceneschopnosti v trvaní nad 7 dní a jeho spolujazdkyňa XXXXX, nar. XXXXX utrpela otras mozgu, pomliaždenie hrudníka a brucha s dobou liečenia a práceneschopnosti v trvaní nad 7 dní.

lebo je trestné stíhanie neprípustné proti tomu, kto zomrel alebo bol vyhlásený za mŕtveho.

Odôvodnenie:
	Policajt ODI XXXXX viedol pod ČVS: ORP-144/DI-KN-2012 trestné stíhanie proti XXXXX, nar. XXXXX za prečin ublíženia na zdraví podľa § 158 Trestného zákona, ktorého sa mala dopustiť na tom skutkovom základe, že dňa 27. decembra 2012 v čase o 19.30 hod. po ceste č. XXXXX v smere od obce XXXXX viedla osobné motorové vozidlo značky VW Golf, EČ: XXXXX, pričom po prejdení miernej ľavotočivej zákruty v dôsledku neprimeranej jazdy, s pravými kolesami zišla mimo vozovku na krajnicu, pričom po vrátení sa na vozovku prešla do protismeru, kde sa čelne zrazila s oproti prichádzajúcim vodičom osobného motorového vozidla zn. BMW, EČ: XXXXX, ktoré riadil XXXXX, nar. XXXXX, tento v dôsledku zrážky utrpel zlomeninu oboch kostí predlaktia s dobou liečenia a práceneschopnosti v trvaní nad 7 dní a jeho spolujazdkyňa XXXXX, nar. XXXXX utrpela otras mozgu, pomliaždenie hrudníka a brucha s dobou liečenia a práceneschopnosti v trvaní nad 7 dní.
	Z vykonaných dôkazov, predovšetkým z výpovede poškodeného XXXXX, XXXXX, znaleckého posudku znalca v odboru doprava, ako i zo zápisnice z ohliadky miesta dopravnej nehody, plánku a fotodokumentácie vyplýva že XXXXX svojim konaním naplnila všetky zákonné znaky skutkovej podstaty prečinu ublíženia na zdraví podľa § 158 Trestného zákona.
	Závery znaleckého posudku jednoznačne nasvedčujú tomu, že technika jazdy XXXXX nebola správna v tom, že pri prejazde ľavotočivou zákrutou neprispôsobila rýchlosť svojej jazdy schopnostiam, vlastnostiam vozidla a technickému stavu cesty, v dôsledku čoho s vozidlom zišla mimo cestu vpravo na nespevnenú časť a v snahe vrátiť vozidlo na vozovku, dostala šmyk, následkom čoho sa vozidlo stalo neovládateľné a v šmyku prešla do protismeru, kde sa zrazila s oproti prichádzajúcim vodičom.
	Prečinu podľa § 158 Trestného zákona sa dopustí ten, kto inému z nedbanlivosti ublíži na zdraví tým, že poruší dôležitú povinnosť uloženú mu podľa zákona.
	V priebehu vyšetrovania bolo zistené a preukázané, že obvinená XXXXX nar. XXXXX, dňa 18.1.2013 zomrela. 
	Podľa § 9 ods.1 písm. d) Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. 
	Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.
	V prípade, že by nedošlo k fatálnemu následku, bolo by konanie obvinenej v priebehu ďalšieho konania prekvalifikované na prečin ublíženia na zdraví podľa § 157 ods. 1, ods. 2 písm. a) s poukazom na § 138 písm. h) Trestného zákona, a to vzhľadom na vzniknutý následok (ťažká ujma u oboch poškodených). 
	Z tohto dôvodu bolo potrebné rozhodnúť tak, ako je to uvedené vo výrokovej časti tohoto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Melinda Slivková
prokurátorka